**Årsmøte**

**NSK avd. Oslo og Akershus**

**Elektronisk**

25. februar kl. 19.00

Åpning ved leder

Saksliste

1. Valg av møteleder
2. Valg av referent
3. Valg av tellekorps
4. Valg av 2 personer til å underskrive protokollen
5. Årsberetning 2020
6. Regnskap 2020
7. Budsjett 2021
8. Valg (gyldig medlemskap obligatorisk)

**Årsberetning 2020**

Norsk Spaniel Klub avd. Oslo og Akershus

**Styret i Norsk Spaniel Klub avd. Oslo og Akershus 2020 har bestått av:**

Leder: Solveig Holth

Nestleder: Misty Knowlton

Styremedlem: Hege Krokan

Styremedlem Vilde Sofie Wiig

Styremedlem: Carina Berentsen

Varamedlem: Therese Myhrhaug

Varamedlem/sekretær: Line Sørjoten

**Medlemmer**:

I 2020 hadde avdelingen 740 medlemmer.

S**tyret:**

Styret har ikke hatt fysiske møter i 2020. Som i 2019 har vi brukt vår interne fb-side, messenger og telefon for å kommunisere. Vi har ved èn anledning benyttet å opprette «rom» i messenger. Coronasituasjonen, og som tidligere, store avstander mellom medlemmene i styret, har vært hovedårsakene til at vi ikke har hatt fysiske møter. Vi er også i en situasjon hvor de fleste av oss er rimelig aktive på flere områder.

**Aktiviteter i avdelingen**

Året har naturlig nok vært preget av en rekke avlysinger på grunn av covid-19, allikevel har vi kunnet gjennomføre noen aktiviteter. Nedenfor følger en oversikt, over både avlyste og avholdte arrangement.

**Kurs:**

**Blodsporkurs:** Avdelingen hadde planlagt kurs 4. april, - avlyst. Nytt kurs med begrenset antall deltakere ble avholdt 2. august, kursholdere var fra egne rekker; Hege Krokan og Misty Knowlton.

**Klippekurs:**  Pelsstell/klippekurs var planlagt avholdt senhøstes 2020. Instruktør og ansvarlig for dette var/er Heidi Markhus. Foreløpig er kurset utsatt, og vil bli startet opp så snart smittevernsreglene tillater det.

**Lydighetskurs:**  2 ganger forsøkte vi arrangere valpekurs samt lydighetskurs for unge/uerfarne hunder. Begge avlyst, delvis på grunn av for lav oppslutning og også igjen covid-19. Marius Lysø var ansvarlig for dette, og skulle ha med seg June Olsen som instruktør. Vi håper Marius tar sats på nytt, og at det blir mulig å gjennomføre dette i 2021.

**Kurs for skyttere ved våre prøver:**  21. mars var det planlagt kurs for skyttere ved våre spanielprøver. Igjen var det Marius Lysø som var i spissen for organisering og avholdelse. Igjen ble vi stoppet av covid-19.

**Apportkurs:** Therese Myhrhaug og Misty Knowlton avholdt apportkurs 18. juli. Et arrangement vi faktisk klarte få til, med fine tilbakemeldinger.

**Treninger:**

Vilde Sofie Wiig har også i 2020 avholdt en rekke utstillingstreninger i løpet av ute-sesongen. Varierende oppmøte, men stadig et populært tiltak.

**Jaktanleggsprøve/Apportprøve/jaktprøve**

Avdelingen avholdt JAL og Apportprøve på Hemnes den 23. august. Dommer var Anders Brunvoll, og det var hhv. 8 og 5 starter. Takk til Vallery Lawson som tok imot oss alle hjemme hos seg.

Vi hadde søkt, og fått godkjent 2 jaktprøver i 2020, 12. og 13. september. Dag 2 ble avlyst, men vi hadde en fin dag i skogen i Eidskog den 12. september. 9 starter for dommer Tor Magne Gramstad. 1 hund ble også premiert med en 1. premie. Skyttere var Marius Lysø og Geir Slåstad

**Utstilling:** Sammen med Norsk Retrieverklubb leide vi Letohallen for utstilling 25. januar. En overveldende påmelding på 157 hunder viser at de utstillingsinteresserte er klare for nye utfordringer i januar. Dette ble selvsagt for mange hunder for vår inviterte dommer Virpi Montonen. På kort varsel kunne heldigvis Johan Andersson komme, og tok over de raser han er autorisert for. Enkelt og praktisk å arrangere i Letohallen, men en rimelig kostbar affære er det. Nå er det imidlertid slutt på hundeutstillinger der.

Også i år arrangerte vi utstilling sammen med avd. Østfold på Rygge Bygdetun. Et fint samarbeid, og i år fikk også den ene dagen stor-cert. Vilkåret for dette var at både inntekter og utgifter skulle deles likt mellom avdelingene, og til tross for at vi ikke kunne ha kiosksalg ga denne utstillingen et rimelig bra overskudd. Noen utfordringer ble det selvfølgelig med å finne dommere, da ingen utenlandske kunne komme. Vi er så glade og takknemlige for at Vibeke Paulsen og Helge Kvivesen kunne stille opp.

**Økonomi:** Avdelingens økonomi er stabil. En stor inntektskilde er faktisk Grasrotandelen. Den genererer en ikke ubetydelig sum i året. Vi takker de som velger gi sin grasrotandel til Norsk Spaniel Klub avd. Oslo og Akershus. Styret vedtok i 2020 å donere kr 10 000,- til NKK, samt garanterer for kr 10 000,- i lån. Donasjonen er utbetalt.

**Aktivitetsplan 2021:** Vår planlagte utstilling i Letohallen i januar ble avlyst. Vi vil imidlertid igjen arrangere utstilling sammen med avd. Østfold 29. august 2021. Ut over dette har vi som vanlig planlagt/søkt JAL, Apport og Jaktprøve. Vi avventer nå litt til det forhåpentlig snart kommer litt lettelser, men det vil komme aktiviteter som forhåpentlig vil passe for de fleste. Det er ikke enkelt å planlegge i dagens situasjon, men vi er i gang så snart det er mulig.

I år som i fjor, er det ønskelig å lete etter ett eller flere faste tilholdsted for flere typer innetrening/treff. En egen undergruppe for jaktlige arrangement er også et ønske å få til.

Norsk Spaniel Klub avd. Oslo og Akershus

Styret

**Valgkomiteens innstilling til avdelingsstyre 2021, NSK Oslo og Akershus**

Valgkomiteen har følgende innstilling for avdelingens styre 2021. Tusen takk til alle kandidater som velvillig stiller opp.

Valgkomiteen har bestått av: Christina Gøytil (leder), Eva Sem -Jacobsen Christiansen, Stine Mørkhagen Granum, Anne Sofie Gjestrum.

|  |  |  |
| --- | --- | --- |
| **Leder** | Solveig Holth | Velges for 2 år |
| **Nestleder** | Misty Knowlton | Ikke på valg |
| **Styremedlem** | Vilde Sofie Wiig | Velges for 2 år |
| **Styremedlem** | Hege Krokan | Velges for 2 år |
| **Styremedlem** | Carina Berentsen | Ikke på valg |
| **Varamedlem** | Line Sørjoten | Velges for 1 år |
| **Varamedlem** | Mats Blickström | Velges for 1 år |

**Representanter til RS 2021**

**1. Solveig Holth**

**2. Misty Knowlton**

**3. Vilde Sofie Wiig**

**4. Hege Krokan**

**Vara:**

**1. Carina Berentsen**

**2. Line Sørjoten**

**Revisor**

|  |  |  |
| --- | --- | --- |
| **Revisor** | Marie Jonassen | Velges for 1 år |
| **Vararevisor** | Kristine Gamman | Velges for 1 år |

**Valgkomite**

|  |  |  |
| --- | --- | --- |
| **Leder** | Anne Sofie Gjestrum | Velges for 2 år |
| **Medlem** | Kari Knutsen | Velges for 1 år |
| **Medlem** | Arild Stenbråten | Velges for 1 år |
| **Vara** | Ingen kandidat | Velges for 1 år |

Oslo 18.02.21

På vegne av valgkomiteen

Christina Gøytil